C 205/12
LT
Europos Sąjungos oficialusis leidinys
2023 6 12
2023 m. balandžio 27 d.
Teisingumo Teismo (devintoji kolegija) sprendimas byloje (Înalta Curte de Casaţie şi Justiţie (Rumunija) prašymas priimti prejudicinį sprendimą) Banca A / Agenţia Naţională de Administrare Fiscală (ANAF), Preşedintele ANAF (Byla C-827/21 (1), Banca A (Jungimo direktyvos taikymas vidaus situacijoje) (Prašymas priimti prejudicinį sprendimą – Direktyva 2009/133/EB – 7 straipsnis – Prijungimas – Išimtinai vidaus sandoris – Sąjungos teisės viršenybė ne Sąjungos teisės taikymo srityje – Nebuvimas – Sąjungos teisės aiškinimas ne jos taikymo srityje – Teisingumo Teismo jurisdikcija priimti prejudicinį sprendimą – Sąlyga – Sąjungos teisė, kuri pagal nacionalinę teisę taikoma tiesiogiai ir besąlygiškai) (2023/C 205/13) Proceso kalba: rumunų Prašymą priimti prejudicinį sprendimą pateikęs teismas Înalta Curte de Casaţie şi Justiţie
Šalys pagrindinėje byloje Kasatorius: Banca A Kitos kasacinio proceso šalys: Agenţia Naţională de Administrare Fiscală (ANAF), Preşedintele ANAF
Rezoliucinė dalis 1.
Sąjungos teisė neįpareigoja nacionalinio teismo pagal 2009 m. spalio 19 d.
Tarybos direktyvą 2009/133/EEB dėl bendros mokesčių sistemos, taikomos įvairių valstybių narių įmonių jungimui, skaidymui, daliniam skaidymui, turto perleidimui bei keitimuisi akcijomis, ir SE arba SCE registruotos buveinės perkėlimui iš vienos valstybės narės į kitą aiškinti nacionalinės teisės nuostatą, taikomą visiškai vidaus dviejų įmonių, turinčių registruotas buveines toje pačioje valstybėje narėje, jungimo operacijai, nes ši operacija nepatenka į šios direktyvos taikymo sritį. 2.
Teisingumo Teismas neturi jurisdikcijos atsakyti į prejudicinius klausimus dėl Direktyvos 2009/133 aiškinimo, nes, viena vertus, pagrindinės bylos aplinkybės nepatenka į šios direktyvos taikymo sritį, ir, kita vertus, pagal nacionalinę teisę ši direktyva nėra taikoma šioms aplinkybėms tiesiogiai ir besąlygiškai.
(1)
OL C 165, 2022 4 19.
2023 m. balandžio 20 d.
Teisingumo Teismo (septintoji kolegija) sprendimas byloje (Bundesverwaltungsgericht (Austrija) prašymas priimti prejudicinį sprendimą) BF / Versicherungsanstalt öffentlich Bediensteter, Eisenbahnen und Bergbau (BVAEB) (Byla C-52/22 (1), BVAEB (Pensijų indeksavimas)) (Prašymas priimti prejudicinį sprendimą – Socialinė politika – Vienodas požiūris užimtumo ir profesinėje srityje – Direktyva 2000/78/EB – Diskriminacijos dėl amžiaus draudimas – 2 straipsnio 1 dalis ir 2 dalies a punktas – 6 straipsnio 1 dalis – Senatvės pensija – Nacionalinės teisės nuostata, pagal kurią numatytas laipsniškas pareigūnų pensijų sistemos suderinimas su bendrąja pensijų sistema – Pirmasis pensijos dydžio indeksavimas, kuris vienai pareigūnų kategorijai taikomas anksčiau nei kitai – Pateisinamieji pagrindai) (2023/C 205/14) Proceso kalba: vokiečių Prašymą priimti prejudicinį sprendimą pateikęs teismas Bundesverwaltungsgericht